ബോസ്നിയ & ഹെർസെഗോവിനയിലെ സ്ത്രീകൾ

ബോസ്നിയ & ഹെർസെഗോവിനയിലെ  വനിതകൾ യൂറോപ്യൻ വനിതകളാണ്. ഇൻറർനാഷണൽ ഫണ്ട് ഫോർ അഗ്രിക്കൾച്ചറൽ ഡെവലപ്പ്മെൻറ് (IFAD)  ൻറെ കണക്കുകൾ വ്യക്തമാക്കുന്നത്, 1992 മുതൽ 1995 വരെയുള്ള കാലത്തു നടന്ന ബോസ്നിയൻ യുദ്ധത്തിനുശേഷം ഈ രാജ്യത്തെ വനിതകളെ പ്രധാനമായി മൂന്നു തരത്തിലുള്ള  മാറ്റങ്ങൾ ബാധിച്ചുവെന്നാണ്. യുദ്ധം മുതൽ സമാധാനം വരെയുള്ള കാലത്തെ പരിവർത്തനങ്ങൾ, സാമ്പത്തിക പരിവർത്തനം, രാഷ്ട്രീയ പരിവർത്തനം എന്നിവയാണവ.In post-conflict Bosnia and Herzegovina, women are a driving force for change, IFAD 

ബോസ്നിയ & ഹെർസെഗോവിന, പഴയ യൂഗോസ്ലോവിയൻ റിപ്പബ്ലക്കിൽനിന്ന് 1992 ലാണ് പരമാധികാരവും സ്വാതന്ത്ര്യവും പ്രഖ്യാപിച്ചത്.  1992 ൽ ആരംഭിച്ച യുദ്ധം കാരണായി അതിരൂക്ഷമായ കലാപം നടക്കുകയും വംശവിഛേദനം, സാമ്പത്തിക തകർച്ച തുടങ്ങിയവയാൽ രാജ്യം അരാജകത്വത്തിലേയക്കു വഴുതിവീണ് തകർന്നടിയുകയും ചെയ്തു. ഇന്ന് ബോസ്നിയ & ഹെർസഗോവിന മിശ്രസംസ്കാരത്തിലധിഷ്ടിതമായ ഒരു രാജ്യമാണ്. ജനങ്ങളിൽ ബോസ്നിയാക്കുകൾ  48.4%, സെർബുകൾ 32.7%, ക്രോട്ടുകൾ 14.6%, മറ്റുള്ളവർ 4.3% എന്നിങ്ങനെയും മതപരമായ വിഭജനത്തിൽ മുസ്ലിംസ് 40%, ഓർത്തഡോക്സ് 31%, റോമൻ കാത്തലിക് 15%, മറ്റുള്ളവർ 14% എന്നിങ്ങനെയുമാണ് 2013 ലെ കണക്കുകളിൽ.   2015 ലെ കണക്കുകളിൽ, 15 മുതൽ മുകളിൽ പ്രായമുള്ളവരുടെ സാക്ഷരത പുരുഷന്മാരുടേത് 99.5 ശതമാനവും സ്ത്രീകളുടേത് 97.5 ശതമാനവുമാണ്. ജനങ്ങളിൽ ഭൂരിഭാഗവും ഗ്രാമത്തിൽ വസിക്കുന്നവരാണ്.  39.8 ശതമാനം ജനങ്ങൾ മാത്രമാണ് നഗരവാസികൾ. ബോസ്നിയ & ഹെർസെഗോവിനയുടെ ഭരണഘടനയനുസരിച്ചുള്ള സ്ത്രീപുരുഷ തുല്യതാ നിയമം 2003 ൽ പാസാക്കിയിരുന്നു. തെരഞ്ഞെടുപ്പുകളിൽ സ്ത്രീ പ്രാതിനിധ്യം 30 ശതമാനമാക്കി ഉയർത്തിയിരിക്കുന്നു.

 അവലംബം 

വർഗ്ഗം:സ്ത്രീത്വം രാജ്യം തിരിച്ച്